Sign in / Join .st0{fill:#34437F;} .st1{fill:#878787;} Sunday, December 12, 2021 ikteb hawn… Fittex Hibernians ikabbru l-vantaġġ fil-quċċata Minn talk.mt December 12, 2021 Ritratt: Dominic Borg talk.mt Hibernians .........3 Gzira United ......1 Hibernians kabbru l-vantaġġ f'ras il-klassifika għal tmien punti fuq it-ti­mijiet ta' Birkirkara, Floriana u Valletta meta rnexxielhom idawru telfa f'rebħa kontra Gzira United bl-iskor ta' 3-1. Din kienet rebħa oħra li tkompli s-sensiela tal-mixja pożittiva għat-team immexxi mill-coach Stefano Sanderra waqt li Gzira jkomplu jaqsmu s-sitt post tal-klassifika ma' Balzan. Il-Maroons kellhom bidu mill-aqwa hekk kif fetħu l-iskor wara biss erba' minuti meta minn corner ta' Yuri Messias mix-xellug, daqqa ta' ras preċiża ta' MAXUELL MAIA ma tat ebda ċans lill-goalkeeper Ibrahim Kone jsalva. Fid-disa' minuta, Messias għadda l-ballun lejn Jefferson li kellu xutt angolat mix-xellug salvat minn Kone. Ħames minuti wara f'kontrattakk ta' Gżira, Steve Pisani għadda l-ballun lejn Maia iżda Kone ħareġ barra l-kaxxa biex jikklerja l-periklu. Man-nofs siegħa logħob, Izquier għadda lejn Jake Grech li kellu x-xutt fil-baxx mxellef f'corner. Mill-is­tess corner, id-daqqa ta' ras ta' Apap ġiet salvata tajjeb mill-goalkeeper ta' Gżira. Żewġ minuti wara l-Paw­listi kisbu d-draw hekk kif minn cross ta' Thaylor, Vella għadda l-ballun lejn JURGEN DEGABRIELE li spara ġewwa mill-viċin. Kien goal li ta ispirazzjoni ġdida lil Hibernians li fit-tieni taqsima kienu superjuri għal kollox biex skorjaw darbtejn oħra mingħajr risposta. Infatti, fit-58 minuta, huma marru fil-vantaġġ hekk kif Vella għadda l-ballun lejn Jake Grech fuq ix-xellug bix-xutt ta' dan ta' l-aħħar jegħleb lil Radelic Zarkov u JURGEN DEGABRIELE kien pront ikom­pli l-ballun għal ġewwa mill-viċin. Fl-74 minuta, Hibernians serrħu rashom mit-tliet punti meta għamluhom 3-1. Wara li bidel il-ballun ma' Degabriele, mill-cross ta' dan ta' l-aħħar mix-xellug, JAKE GRECH spara ġewwa mill-qrib. REFEREES: Alan Camilleri, Mitchell Scerri RABA' UFF: Glen Tonna SKORER: M. Maia 4 (GU); J. Degabriele 32, 58, J. Grech 74 (H) AMMONITI: F. Apap, L. Almeida, J. Degabriele (H); J. De Assis (G) Artiklu preċedenti Tlift l-innoċenza ta' 12-il sena… Fr Anthony Caruana li kien akkużat bl-abbuż weħel 15-il sena ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn